#  OBECNÉ ZASTUPITEĽSTVO TOPOĽOVKA

# Zápisnica

### Napísaná zo zasadnutia Obecného zastupiteľstva v Topoľovke konaného dňa 14.3.2018

Prítomní:

Podľa prezenčnej listiny 5 poslancov OZ,  starosta obce Ing. Ladičkovský Štefan,

Neprítomní : Ing. Mária Šramová – ospravedlnená

 Ing. Michal Hric - ospravedlnený

Zapisovateľ : Ing. Štefan Ladičkovský

Návrhová komisia:

Miroslav Jackovič

Jaroslav Kontúľ

Overovatelia zápisnice:

Ľubomír Žák

Vladimír Majerčín

Program rokovania:

1. Otvorenie zasadnutia
2. Schválenie programu rokovania
3. Určenie zapisovateľa, návrhovej komisie a overovateľov zápisnice
4. Kontrola plnenia uznesenia z predošlého zasadnutia
5. Prerokovanie a schválenie podania žiadosti o dotáciu na projekt Bezpečný priechod pre chodcov v obci Topoľovka v rámci Výzvy Prezídia PZ SR 2018.
6. Prerokovanie a schválenie podania žiadosti o dotáciu na projekt Rekonštrukcia hasičskej zbrojnice Topoľovka v rámci výzvy HAZZ SR.
7. Prerokovanie a schválenie zamestnania verejnoprospešných pracovníkov v rámci projektu zamestnávania uchádzačov o zamestnanie podľa § 50j Zákona o zamestnanosti
8. Diskusia
9. Návrh na uznesenie
10. Záver

Predložený program rokovania bol jednomyseľne schválený

K bodu 1,2 a 3:

Rokovanie otvoril a viedol Ing. Ladičkovský Štefan, starosta obce, ktorý privítal prítomných a predložil návrh programu rokovania. Návrh programu rokovania bol jednomyseľne schválený. Starosta obce predložil návrh na overovateľov zápisnice a to Ľubomír Žák a Vladimír Majerčín. Tento návrh bol jednomyseľne schválený. Za zapisovateľa bol určený Ing. Štefan Ladičkovský. Do návrhovej komisie starosta obce navrhol Miroslava Jackoviča a Jaroslava Kontúľa. Predložený návrh bol jednomyseľne schválený.

K bodu 4 :

V tomto bode starosta obce vykonal kontrolu plnenia uznesenia z predošlého zasadnutia, pričom konštatoval, že body uznesenia sú splnené, resp. sú v plnení.

K bodu 5 :

Starosta obce v tomto bode predložil Výzvu č.I. Prezídia Policajného zboru 2018 na predkladanie žiadostí o poskytnutie dotácie z rozpočtovej kapitoly MV SR. Zároveň predložil návrh na podanie žiadosti o dotáciu v rámci tejto Výzvy na projekt Bezpečný priechod pre chodcov Topoľovka na ceste II/558 pred miestnou Základnou školou. Projektovú dokumentáciu pre tento projekt – stupeň štúdia spracovala firma Progres MT Košice. Realizácia v prípade úspešnosti projektu by bola na priechode pre chodcov na ceste II/558 pred Základnou školou v centre obce, kde je najfrekventovanejšie miesto pre chodcov a sú tam umiestnené aj autobusové zastávky v oboch smeroch. Po prerokovaní prítomní poslanci jednomyseľne schválili podanie predmetnej žiadosti o dotáciu a zároveň 5 % - né spolufinancovanie obce z celkových oprávnených výdavkov v súlade s podmienkami Výzvy a zákona č. 526/2010 Z.z. o poskytovaní dotácií v pôsobnosti MV SR, v znení neskorších predpisov.

K bodu 6:

V tomto bode starosta obce predložil Výzvu č. VI. P HaZZ 2018 na predkladanie žiadostí o poskytnutie dotácie zo štátneho rozpočtu prostredníctvom rozpočtovej kapitoly MV SR. V roku 2017 obec predkladala v rámci tejto Výzvy projekt na Rekonštrukciu hasičskej zbrojnice v obci Topoľovka, ktorý bol vyhodnotený ako neúspešný. Starosta obce predložil návrh na opakované predloženie žiadosti projektu v rámci predmetnej Výzvy na rok 2018. Po prerokovaní prítomní poslanci jednomyseľne schválili podanie Žiadosti o dotáciu na uvedený projekt a zároveň schválili 5% - né spolufinancovanie obce z celkových schválených oprávnených výdavkov projektu v súlade s Výzvou a Zákonom č. 526/2010 Z.z. o poskytovaní dotácií v pôsobnosti MV SR.

K bodu 7 :

V tomto bode starosta obce predložil návrh na schválenie podania Žiadosti o poskytnutie príspevku na podporu rozvoja miestnej a regionálnej zamestnanosti podľa § 50j zákona č.5/2004 Z.z. a to na zamestnanie 2 pracovníkov na verejnoprospešné služby na dobu 9 mesiacov od 1.4.2018. Prítomní poslanci po prerokovaní jednomyseľne schválili podanie predmetnej žiadosti na ÚPSVaR Humenné a zároveň schválili spolufinancovanie tohto projektu vo výške 20 % z celkovej ceny práce v súlade s § 5Oj Zákona č. 5/2004 Z.z.

K bodu 8 :

V tomto bode starosta obce otvoril diskusiu. Prítomní poslanci diskutovali o realizácii investičných projektov. V tomto bode Zároveň schválili rozpočtové opatrenie č.2/2018 pre spolufinancovanie projektov v prípade schválenia žiadostí o dotácie na projekty Bezpečný priechod pre chodcov Topoľovka na ceste II/558 pred miestnou Základnou školou, Rekonštrukcia hasičskej zbrojnice v obci Topoľovka a zamestnanie verejnoprospešných pracovníkov v rámci § 50j Zákna č. 5/2004 Z.z. Starosta obce ukončil bod diskusia.

K bodu 9 :

V tomto bode starosta obce požiadal návrhovú komisiu o predloženie návrhu na uznesenie. Predložený návrh na uznesenie bol prítomnými poslancami jednomyseľne schválený.

K bodu 10 :

Vzhľadom na to, že program rokovania bol vyčerpaný, starosta obce poďakoval prítomným za účasť na rokovaní a prehlásil rokovanie zasadnutia obecného zastupiteľstva v Topoľovke za ukončené. Zároveň poďakoval prítomným za účasť na rokovaní.

Ing. Ladičkovský Štefan

 starosta obce :

### OBECNÉ ZASTUPITEĽSTVO TOPOĽOVKA.

### UZNESENIE č. 19/2018

### zo zasadnutia Obecného zastupiteľstva v Topoľovke konaného dňa 14.3.2018.

### Obec né zastupiteľstvo v Topoľovke na svojom zasadnutí dňa 14.3.2018 po prerokovaní jednotlivých bodov programu :

### BERIE NA VEDOMIE :

### Správu o kontrole plnenia uznesenia z predchádzajúceho zasadnutia OZ

### Diskusné príspevky poslancov OZ

### SCHVÁĽUJE :

### Program rokovania

### Overovateľov zápisnice, návrhovú komisiu a zapisovateľa podľa textu v zápisnici.

### Podanie Žiadosti o dotáciu na projekt „Bezpečný priechod pre chodcov Topoľovka na ceste II/558 pred miestnou Základnou školou“ v rámci Výzvy č.I. Prezídia Policajného zboru 2018 z rozpočtovej kapitoly MV SR.

### Spolufinancovanie obce projektu „Bezpečný priechod pre chodcov Topoľovka na ceste II/558 pred miestnou Základnou školou“ vo výške 5% z celkových oprávnených výdavkov projektu

### Podanie Žiadosti o dotáciu na projekt „Rekonštrukcia hasičskej zbrojnice v obci Topoľovka“ v rámci Výzvy č.VI. P HaZZ 2018 na predkladanie žiadostí o poskytnutie dotácie zo štátneho rozpočtu prostredníctvom rozpočtovej kapitoly MV SR.

### Spolufinancovanie obcou projektu „ Rekonštrukcia hasičskej zbrojnice v obci Topoľovka“ vo výške 5 % z celkových oprávnených výdavkov projektu.

### Podanie Žiadosti o poskytnutie príspevku na podporu rozvoja miestnej a regionálnej zamestnanosti podľa § 50j zákona č. 5/2004 Z.z. na zamestnanie 2 pracovníkov na verejnoprospešné služby na dobu 9 mesiacov od 1.4.2018.

### Spolufinancovanie obce projektu zamestnanosti na 2 pracovníkov verejnoprospešných služieb po dobu 9 mesiacov vo výške 20 % z celkovej ceny práce v súlade s § 50j Zákona č. 5/2004 Z.z.

### Rozpočtové opatrenie č.2/2018 na spolufinancovanie projektov „Bezpečný priechod pre chodcov Topoľovka na ceste II/558 pred miestnou Základnou školou“, „Rekonštrukcia hasičskej zbrojnice v obci Topoľovka“ vo výške 5 % z celkových oprávnených výdavkov projektov a projektu podľa §50j Zákona č. 5/2004 Z.z. vo výške 20 % z celkovej ceny práce.

### ODPORÚČA :

### Starostovi obce zabezpečiť podanie Žiadostí na schválené projekty.

###  Ing. Štefan Ladičkovský

###  Starosta obce :